**MANIFESTACIÓN DE INTERESE DE PROXECTOS AUTONÓMICOS**

**PLAN DE RECUPERACIÓN, TRANSFORMACIÓN E RESILIENCIA**

PROXECTOS TRACTORES PARA O SECTOR PRIMARIO

E AGROALIMENTARIO GALEGO

*Estrutura e contido da memoria que debe presentarse na Manifestación de Interese de Proxectos Autonómicos*

NOTA INFORMATIVA: Debido ao gran interese xerado por esta iniciativa e á elevada demanda por parte do sector primario galego, decidiuse ampliar o prazo de presentación de proxectos ata o vindeiro 14 de maio (inclusive).

O pasado 7 de outubro, o Goberno presentou o Plan de Recuperación, Transformación e Resiliencia, entendido como un proxecto de país que orienta a modernización da economía española, a recuperación do crecemento económico e a creación de emprego, a reconstrución sólida, inclusiva e resiliente tras a crise da covid-19, dando resposta aos retos da próxima década. Dous dos catro eixes prioritarios identificados son a cohesión social e territorial e a transición ecolóxica que, xunto coa transformación dixital e a igualdade, enmarcan o deseño do Plan.

No marco deste Plan, a Xunta de Galicia presentou aos ministerios de Transición Ecolóxica e ao de Industria, Comercio e Turismo o proxecto "Polo para a transformación de Galicia", como un proxecto transformador que promoverá o desenvolvemento de 4 proxectos tractores e 4 proxectos transversais, cos que afrontar os 4 grandes retos (Transición Ecolóxica, Transición Xusta, Transición Dixital e Loita contra o despoboamento e o reto demográfico) aos que se enfronta España para a reactivación económica a curto e medio prazo e a transición cara a unha economía sostible e resistente a longo prazo. Unha parte destes tractores e proxectos transversais están dirixidos a apoiar o sector primario galego, destacando entre eles a implantación de instrumentos para a recuperación de terras agrícolas para impulsar a bioeconomía e a calidade de vida no rural galego, que **está asociada á posta en marcha de 18.000 hectáreas de terras abandonadas no territorio rural galego para usos agrícolas, gandeiros e forestais e á posta en marcha de 200 aldeas modelo**. Tanto as accións de recuperación de terras agrícolas como as referentes ás aldeas modelo enmárcanse dentro dos instrumentos previstos na Lei de recuperación da terra agraria de Galicia, que actualmente está en tramitación no Parlamento de Galicia e que previsiblemente entrará en vigor no mes de maio deste mesmo ano 2021.

Por outra banda, a Consellería do Medio Rural da Xunta de Galicia está a preparar o Plan Estratéxico para a execución dos fondos FEADER no período 2023-2027. Estes fondos son a base fundamental sobre a que se asenta o deseño dos instrumentos de apoio e impulso por parte da Administración pública aos diferentes proxectos empresariais que se van desenvolver no sector primario e agroalimentario en Galicia.

Para garantir a eficacia do Plan de recuperación, transformación e resiliencia, así como os instrumentos de apoio e promoción do sector primario e agroalimentario galego a partir dos fondos FEADER para o próximo período, a Consellería do Medio Rural da Xunta de Galicia lanza a Convocatoria de **Manifestación de Interese de Proxectos Autonómicos** dirixida a identificar proxectos ou iniciativas que contribúan a definir as liñas de actuación no sector primario e agroalimentario galego, así como aquelas entidades interesadas en desenvolvelas.

En particular, co fin de maximizar o impacto dos proxectos promovidos, preténdese identificar as partes interesadas en desenvolver accións en áreas clave para o desenvolvemento do sector primario e agroalimentario galego, e dirixidas ás zonas rurais galegas, como:

* Desenvolvemento do emprendemento no rural galego, dinamizando demográfica e economicamente as zonas rurais de Galicia.
* Melloras das explotacións agrarias existentes no medio rural galego que reforcen a súa sostibilidade.
* Impulso á bioeconomía, mediante o uso sostible de recursos endóxenos (agrícolas, forestais, vinculados á protección da biodiversidade, etc.)
* Impulso á transición enerxética como panca de atracción de actividade e poboación a partir da enerxía sostible e accesible, incluíndo as comunidades enerxéticas, mellora da eficiencia enerxética e rehabilitación da contorna edificada e de vivendas no medio rural, despregamento de renovables distribuídas e mobilidade sostible. Todo isto ligado ao concepto de aldea modelo regulado na futura Lei de recuperación da terra agraria de Galicia.
* Proxectos do sector agroalimentario que atendan aos compoñentes principais do Plan de Recuperación, Transformación e Resiliencia.
* Utilización de novos modelos de negocio agroalimentario adaptados á economía verde e á transición ecolóxica.
* Produción orientada a produtos baixo selos de calidade diferenciada e obtidos de forma sostible e ecolóxica, con criterios de rendibilidade económica, social e medioambiental.

A información recollida terá como obxectivo axudar a definir as liñas estratéxicas de actuación nesta área, cos seus correspondentes mecanismos de financiamento ou outros mecanismos de apoio, así como os parámetros técnicos que deben rexer, no seu caso, a avaliación ou selección das accións para acceder a ditos mecanismos. Así mesmo, permitirá visibilizar os proxectos promovidos por pequenas e medianas empresas do sector primario e agroalimentario galego. Finalmente, contribuirá a promover o proxecto tractor descrito anteriormente para poñer en produción 18.000 hectáreas de terreo abandonado para uso agrícola, gandeiro ou forestal e a recuperación de 200 aldeas modelo.

A participación nesta expresión de interese de proxectos autonómicos non será, polo tanto, un criterio previo nin unha condición requirida para o acceso a posible financiamento, axudas ou calquera outro medio de apoio a proxectos que poida convocar a Administración. Non obstante, permitirá contribuír a proporcionar unha visión máis ampla e plural para que o deseño das liñas poida ter en conta a diversidade e as características dos posibles proxectos e liñas de acción.

As Manifestacións de interese de proxectos autonómicos deberán presentarse ata o 14 de maio de 2021 (inclusive). Estas propostas consideraranse confidenciais e poderán enviarse ao enderezo de correo electrónico **proxectos.medio-rural@xunta.gal**, completando o modelo adxunto e indicando no asunto da mensaxe "Expresión de interese - Sector primario e agroalimentario galego". O modelo pode complementarse cun breve informe ou documentación adicional que proporcione información relevante cun límite de 3 páxinas.

A avaliación será levada a cabo pola Consellería do Medio Rural, en colaboración cos organismos e entidades que impulsen os compoñentes aos que se orienten os proxectos presentados.

Índice

[1 **Datos básicos** 4](#_Toc65516055)

[1.1 Datos básicos da empresa 4](#_Toc65516056)

[1.2 Presentación e descrición da empresa 4](#_Toc65516057)

[1.3 Estados financeiros da empresa dos últimos 3 anos (conta de perdas e ganancias e balance). 4](#_Toc65516058)

[1.4 Experiencia en proxectos desenvolvidos anteriormente relacionados co que se propón 4](#_Toc65516059)

[1.5 Datos básicos do proxecto 5](#_Toc65516060)

[2 **Descrición do proxecto** 5](#_Toc65516061)

[2.1 Obxectivos do proxecto 5](#_Toc65516062)

[2.2 Localización 5](#_Toc65516063)

[2.3 Descrición detallada do proxecto 5](#_Toc65516064)

[2.4 Planificación do proxecto 6](#_Toc65516065)

[2.5 Estado de madurez do proxecto 6](#_Toc65516066)

[2.6 Socios e outros actores involucrados 6](#_Toc65516067)

[2.7 Riscos legais, técnicos e económicos 6](#_Toc65516068)

[3 **Avaliación económica do proxecto** 6](#_Toc65516069)

[3.1 Presuposto 6](#_Toc65516070)

[3.2 Ingresos esperados 6](#_Toc65516071)

[3.3 Custos de explotación 7](#_Toc65516072)

[3.4 Financiamento do proxecto 7](#_Toc65516073)

[3.5 Rendibilidade esperada 7](#_Toc65516074)

[4 **Impacto e beneficios do proxecto** 7](#_Toc65516075)

[4.1 Impacto no emprego 7](#_Toc65516076)

[4.2 Impacto medioambiental 8](#_Toc65516077)

[4.3 Contribución a outros compoñentes do Plan de Recuperación, Transformación e Resiliencia 8](#_Toc65516078)

* A documentación debe ter unha **extensión máxima de 10 páxinas**
* Responder **de forma concisa e precisa**, axustándose unicamente ao contido solicitado en cada caso
* Non é necesario cubrir todos os campos, **só aqueles que apliquen**
* Utilice **fonte azul** nos contidos inseridos
* No presente modelo inclúense as preguntas básicas para reflectir a información solicitada, podendo engadir outra información que se estime relevante

# Datos básicos

## Datos básicos da empresa

|  |  |
| --- | --- |
| Empresa (razón social) |   |
| CIF |   |
| Nome do representante |   |
| Cargo na empresa propoñente |   |
| Correo electrónico |   |
| Teléfono |   |

## Presentación e descrición da empresa

## Estados financeiros da empresa dos últimos 3 anos (conta de perdas e ganancias e balance).

*Incluír esta información en documento adxunto como Anexo I.*

## Experiencia en proxectos desenvolvidos anteriormente relacionados co que se propón

## Datos básicos do proxecto

|  |  |
| --- | --- |
| Título do proxecto |   |
| Breve descrición do proxecto (máximo 500 caracteres) |   |
| Tipoloxía de proxecto (marcar cunha x todos os que apliquen) |   | Explotación agrícola |
|   | Explotación gandeira |
|   | Silvicultura e explotación forestal |
|  | Industria agroalimentaria |
|   | Infraestruturas |
|   | Turismo |
|   | Outros |

# Descrición do proxecto

## Obxectivos do proxecto

*Descrición dos principais obxectivos do proxecto. Debe incluír unha explicación cualitativa e unha xustificación cuantitativa.*

## Localización

*Indicar provincia e municipios afectados polo proxecto. Dar o detalle coa maior precisión posible.*

* Provincia:
* Municipio:

## Descrición detallada do proxecto

*Descrición do proxecto co maior detalle posible: modelo operativo, modelo loxístico, tecnoloxías empregadas, grao de innovación, etc.*

## Planificación do proxecto

*Datas de inicio e de fin previsto, etapas do proxecto e fitos intermedios.*

## Estado de madurez do proxecto

*Breve explicación do estado de madurez do proxecto (p. ex. Se se encontra en fase de conceptualización, se se realizou un estudo de viabilidade, se está en fase de execución, etc.).*

## Socios e outros actores involucrados

*Principais socios, empresas, entidades ou administracións colaboradoras do proxecto, describindo ámbito de participación e grao de implicación.*

## Riscos legais, técnicos e económicos

*Descrición dos riscos identificados (se os houbera) e das medidas de mitigación previstas.*

# Avaliación económica do proxecto

## Presuposto

*Presuposto (en euros) dividido por partidas xerais.*

## Ingresos esperados

*Estimación anual de ingresos esperados*

## Custos de explotación

*Estimación anual de custos de explotación esperados, dividido por partidas (p.ex.: materias primas, persoal, outros gastos de explotación…)*

## Financiamento do proxecto

*Fondos propios que aportará o promotor, necesidades de financiamento externo e grao de apoio público (en euros), en caso de ser necesario, para asegurar a viabilidade do proxecto. Información sobre axudas solicitadas e/ou concedidas (tanto nacionais como europeas) para o proxecto*

|  |  |  |
| --- | --- | --- |
|  | **Importe** | **Observacións** |
| Presuposto total (€) |   |  |
| Axudas solicitadas (€)Indicar entidad(es) á(s) que se solicitase(n) axuda(s) no apartado de observacións |   |  |
| Axudas concedidas (€) Indicar entidad(es) concedente(s) no apartado de observacións |  |  |
| % do grao de apoio público |   |  |

## Rendibilidade esperada

*Indicar a TIR, o Van e o payback estimado para o proxecto, en función de se se obtén ou non o apoio público estimado*

|  |  |  |
| --- | --- | --- |
|  | **Sen apoio público** | **Con apoio público** |
| TIR (%) |   |   |
| VAN (€) |   |   |
| Payback (anos) |   |   |

# Impacto e beneficios do proxecto

## Impacto no emprego

*Estimación do impacto sobre o emprego local (FTEs), diferenciando entre emprego directo recorrente, emprego directo de construción e emprego indirecto*

* Emprego directo: (XX + YY) FTEs
	+ Emprego directo recorrente: XX FTEs
	+ Emprego directo de construción: YY FTEs
* Emprego indirecto: ZZ FTEs

## Impacto medioambiental

*Redución estimada de toneladas de CO2 como resultado do proxecto. Xustificar cuantificación.*

## Contribución a outros compoñentes do Plan de Recuperación, Transformación e Resiliencia

*Explicar brevemente, se aplica, a relación do proxecto coa Transición Ecolóxica, a Transición Xusta, a Transición Dixital e/ou o Reto demográfico e loita contra o despoboamento*

|  |  |
| --- | --- |
| Transición Ecolóxica (descarbonización, economía circular…) |   |
| Transición Xusta |   |
| Transición Dixital |   |
| Reto demográfico e loita contra o despoboamento |   |